Nordjyllands Politi har eftersøgt en kvinde fra Aalborg, siden hun søndag forlod sit hjem i deprimeret tilstand. Hun er nu fundet død.

En 52-årig kvinde fra Aalborg har siden søndag eftermiddag været savnet, og lige siden har Nordjyllands Politi eftersøgt hende med både hunde og helikopter. Kvinden er mandag eftermiddag fundet død. Det oplyser Nordjyllands Politi. Den 52-årige forlod sit hjem i Visse-området søndag eftermiddag i deprimeret tilstand.